Als negros éran proibidos dibersos ampregos sendo-les tamien negado ampregar brancos. Nó-brancos nun podien mantener negócios ó práticas porfissionales an qualesquiera árias chamadas solamente para brancos. Cada metrópole segneficante i praticamente todas las árias comerciales stában drento dessas árias. Ls negros sendo un cuntingente de 70% de la populaçon, fúrun puostos fuora de todo menos un pequeinho cacho de l paíç, a nun ser que eilhes tubíssen un passe que era ampossible pa la maiorie cunseguir. La amplementaçon desta política resultou ne l cunfisco de la propiadade i remoçon fuorçada de milhones de negros. Un passe solo era dado a quien tenie trabalho aprobado; mulhieres i ninos tenien que ser deixadas pa trás. Esse passe era eimitido por un magistério çtrital cunfinando solo ls (negros) que l tenian naqueilha ária. Nun tener un passe bálido fazie un negro sujeito a la prison eimediata, julgamiento sumário i "deportaçon" de la "pátria". Biaturas de la polícia que cuntenian l simblo sjambok de la polícia basculhában la "ária branca" pa anquadrar ls negros "eilegales".